Virallinen lehti nro C 398 , 21/12/1998 s. 0041



Ehdotus neuvoston asetukseksi 14 päivänä helmikuuta 1994 annetun neuvoston asetuksen (EY) N:o 355/94 muuttamisesta ja Saksaan ja Itävaltaan sovellettavan väliaikaisen poikkeustoimenpiteen voimassaolon jatkamisesta (KOM(98)0473 - C4-0516/98 - 98/0251(CNS)) Ehdotus hyväksyttiin seuraavin tarkistuksin: (Tarkistus 5) 1 ARTIKLA 2 artiklan 2 kohta (asetus (EY) N:o 355/94) >Alkuperäinen teksti> "2. Saksan liittotasavallan ja Itävallan tasavallan osalta tätä asetusta sovelletaan kuitenkin 1 päivästä tammikuuta 2003 sellaisten tavaroiden osalta, joita tuovat maahan matkustajat, jotka saapuvat Saksan tai Itävallan alueelle nämä valtiot muihin kuin Euroopan unionin jäsenvaltioihin tai EFTA-maihin yhdistävien maarajojen kautta taikka tapauksen mukaan mainituista maista rannikkoa pitkin vesiteitse. >EP:n äänestyksessä hyväksytty teksti> "2. Saksan liittotasavallan ja Itävallan tasavallan osalta tätä asetusta sovelletaan kuitenkin 1 päivästä tammikuuta 2002 sellaisten tavaroiden osalta, joita tuovat maahan matkustajat, jotka saapuvat Saksan tai Itävallan alueelle nämä valtiot muihin kuin Euroopan unionin jäsenvaltioihin tai EFTA-maihin yhdistävien maarajojen kautta taikka tapauksen mukaan mainituista maista rannikkoa pitkin vesiteitse. >Alkuperäinen teksti> Kyseisten jäsenvaltioiden on kuitenkin myönnettävä 1 päivästä tammikuuta 1999 tullittomuus edellisessä alakohdassa mainittujen matkustajien maahantuomille tavaroille vähintään 100 ecun määrään saakka. Nämä jäsenvaltiot korottavat yhteisesti enimmäismäärää asteittain siirtyäkseen viimeistään 1 päivänä tammikuuta 2003 soveltamaan kyseisiin tavaroihin voimassa olevaa yhteisön enimmäismäärää." >EP:n äänestyksessä hyväksytty teksti> Kyseisten jäsenvaltioiden on kuitenkin myönnettävä 1 päivästä tammikuuta 1999 tullittomuus edellisessä alakohdassa mainittujen matkustajien maahantuomille tavaroille vähintään 100 ecun määrään saakka ja saatettava yhteisön 175 ecun enimmäisarvo voimaan 1 päivään tammikuuta 2002 mennessä.» Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi 14 päivänä helmikuuta 1994 annetun neuvoston asetuksen (EY) N:o 355/94 muuttamisesta ja Saksaan ja Itävaltaan sovellettavan väliaikaisen poikkeustoimenpiteen voimassaolon jatkamisesta (KOM(98)0473 - C4-0516/98 - 98/0251(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(98)0473 - 98/0251(CNS) ((EYVL C 273, 2.9.1998, s. 10.)), - neuvoston kuultua sitä (C4-0516/98), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0440/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille ja aloittamaan neuvottelumenettelyn, jos neuvosto aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.